**MSZ EN 15085 szabványsorozat szerinti tanúsítás**

Az EN 15085 szabványsorozat a vasúti járművek és alkatrészeik hegesztéssel történő gyártásával kapcsolatosan az üzemminősítéssel, a tervezéssel, a gyártással és vizsgálatokkal foglalkozó részekből áll. Az EN 15085 szabvány szerinti tanúsítvány meglétét az Európai Unióba szállítandó vasúti járműveket és alkatrészeket gyártó cégektől a vevők megkövetelik. A tanúsítvány megléte sokszor az Európai Unión kívüli országokba történő szállítás esetén is vevői előírás.

A Magyar Hegesztéstechnikai és Anyagvizsgálati Egyesülés a németországi bejegyzésű GSI SLV Hannoverrel kötött szerződés alapján magyar cégek felkészítését, tanúsítások szervezését végzi. A minősített cégek a DVS ZERT által kiállított tanúsítványt kapnak és ingyenesen felkerülnek a tanúsított cégek nemzetközi nyilvántartásába, a www.en15085.net „Online Register EN 15085” honlapon.

Állunk rendelkezésükre, kérjenek ajánlatot vagy szakmai információt munkatársainktól!

**Kapcsolattartó:**

Papp Lászlóné

minősítést szervező

tel.:+36 70 400 2766

e-mail: pbea@mhte.hu